Juni, hvorefter Hunnen hygger Rede i Juli og August; kun én 
Generation om Aaret. 
Denne smukke lille Hveps minder ved sit paafaldende store 
Hoved, sine kølleformige Bagtibier osv. paafaldende om Slægten 
Rhopalum , med hvilken den stemmer saa meget overens i Levevis, 
at man fristes til at betragte dem som nærmere beslægtede Former. 
Om dens Levevis findes intet i Litteraturen. 
Arten er anset for mindre hyppig, om end udbredt, og det er 
derfor paafaldende, at jeg af denne Art netop har fundet Masser 
af Reder, medens det ikke lykkedes mig at finde Reder af de andre 
ganske anderledes almindelige Arter. Den synes ikke at besøge 
Blomster meget og holder sig til Haverne, hvor jeg fandt dens 
Reder i de tørre, oprette, 2aarige Himbærstængler, som Gartneren 
x har beskaaret i Spidsen om Vinteren, samt i udgaaede, brækkede 
Grene af Hyldebuskene og lave Asketræer. I de paa Jorden lig¬ 
gende Stængler og Grene bygger denne Art aldrig. Rederne i 
Hylde- og Askegrenene ere i Reglen smaa og mangelfulde: i Him- 
bærstænglerne udfolder den ganske anderledes sine Talenter og jeg 
lægger derfor disse til Grund for min Beskrivelse. 
Naar man ved Vintertid flækker en beboet Himbærstængel, ser 
man en Gang i Marvrøret, delt i et Antal Rum, som ved nøjere 
Eftersyn vise sig at være adskilte ved en Strækning („Skillerum 11 ) 
af sammenpresset Marvsmuld. I hvert af Rummene ligger en rødlig¬ 
gul, cylindrisk Kokon; foran Kokon’en er Rummet tomt, bagved den 
er det fyldt med sort Smuld. Rummene eller „Cellerne” ere fuld¬ 
kommen cylindriske, af samme Bredde som Gangen imellem dem. 
Reden er saaledes meget simpelt bygget og kan tjene som Exempel 
for en Stængelbygger. For at lære Arbejdet at kjende, kunne vi 
følge Hvepsens Arbejde. Den vælger en Stængel med en Snitflade 
i Spidsen og gnaver en Gang indefter gjennem Midten af Marv¬ 
massen ; den forstaar at holde den rette Linje og gnaver meget 
regelret, saa at Gangen forløber lige med glatte Vægge. Efter- 
haanden som den graver videre, skubber den Smuldet af og til op 
af Gangen, saa at det falder ud. Naar dette Arbejde er færdigt, 
